13 साल में 181 लावारिस लाशों को अपनाकर कराया अंतिम संस्कार
जरूरी काम छोड़ करते हैं अंतिम संस्कार: वे श्राद्ध कराकर पितरों के मोक्ष के लिए आवश्यक कार्य कराना बिल्कुल नहीं भूलते । अपने ढंग की यह अनोखी सेवा ही उनको समाज में सबसे अलग स्थान दिलाती है। नगर में सभी लोग उन्हें सम्मान की नजरों से देखते हैं। पिछले तेरह सालों से अचिन्हित, दुर्घटनाग्रस्त लावारिस लाश की सूचना मिलते ही अपने सभी जरूरी काम छोड़ वे वहां जरूर पहंुच जाते हैं।
कभी नहीं हारी हिम्मत, जिम्मेदारी से उठाया बीड़ा
मृतक के परिजन बोले-अच्छा हुआ, सुनकर हैरान रह गए वेंताल
वेंताल बताते हैं कि इस कार्य से जुड़ने पर विभिन्न अनुभवों से गुजरना पड़ा। साल 2004 में दाऊपारा के भीखमचंद धर्मशाला से चाय पीने निकले शिवकुमार पांडेय की मौत हार्ट अटैक से धर्मशाला के गेट पर ही हो गई। लाश 17-18 घंटे तक पुलिस कस्टडी में पड़ी रही। पर हद तो तब हो गई जब मृतक के परिजनों को जबलपुर में घटना की जानकारी दी गई तो उनकी प|ी की जवाब था ‘अच्छा हुआ’ इस जवाब ने उनके मन में उथल पुथल मचा दी। बस तभी से उन्होंने सोच लिया कि जिसका भी कोई अंतिम क्रियाकर्म करने वाला नहीं होगा उसका क्रियाकर्म वे खुद अपने पैसे से कराएंगे।
लावारिस लाशों को बेदर्दी से चीरघर ले जाते देख टीस होती थी
उनका कहना है कि लावारिस लाशों को जब बेदर्दी से ट्राली में रखकर चीरघर ले जाते देखते थे तो उन्हें बड़ी टीस होती थी कि शरीर के मृत हो जाने के बाद अनजान शरीर के साथ न्याय नहीं हो पा रहा है। दो-तीन बार ऐसी घटनाओं को देखने का अवसर मिला जिस पर कहीं हाथ लटककर सड़क से घिसट रहा है तो कहीं पैर बाहर निकला हुआ है तो कहीं सिर की स्थिति असामान्य है। इन लाशाेें की दुर्गति देख उनके मन में भावना जागृत हुई कि इस दुर्गति को कैसे रोका जाए और सद्गति व अंतिम संस्कार हेतु उचित पहल कैसे की जाए। इसके बाद से वे इस काम में जुट गए।
भास्कर संवाददाता|मुंगेली
लावारिश लाशों को जहां कोई अपनाना नहीं चाहता वहीं नगर में एक ऐसा सख्श भी है जो न सिर्फ इस लाश का अंतिम संस्कार करता है बल्कि खुद के खर्चे से उसका वार्षिक श्राद्ध भी करता है। हम बात कर रहे हैं नगर के समाजसेवी राजू वेंताल की।
वे सन 2004 से अचिन्हित दुर्घटनाग्रस्त लावारिस लाशों की सूचना मिलते ही अपने सभी जरूरी काम छोड़ शरीर को सद्गति प्रदान कराने के लिए सक्रिय हो जाते हैं। वे पिछले 13 सालों से यह काम कर रहे हैं। अभी तक उन्होंने 181 अचिन्हित, अनजान मृत व्यक्तियों के मृत शरीर का अंतिम संस्कार कराया है। उनका कहना है कि पहले वे सामाजिक संस्था पहल से जुड़े। यहां 50 सदस्यीय टीम भी बनी पर धीरे-धीरे सब अलग होते गए और वे अकेले रह गए। पर उन्होंने हिम्मत नहीं हारी और अपने खर्चे से यह काम करते रहे। अज्ञात व अचिन्हित लाशों को उन्होंने लावारिस होने से बचाने में भी बड़ी मेहनत की है और 35 लावारिस लाशों को लावारिस होने से बचा लिया और उनके परिजनों को सौंपने का काम भी किया है।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva